હાટકેશ્વરમાં આવેલ ધીરજ હાઉ‌િસંગમાં રહેતા 41 વર્ષીય બીકેશ શિવકુમાર જોષી 18 સપ્ટેમ્બરના રોજ તેના દોસ્તો સાથે વિવેકાનંદનગર લક્ઝરીમાં ગયો હતો. વિવેકાનંદનગરથી પરત ફરતાં બીકેશ જોષી ચાલુ લક્ઝરીએ દરવાજાથી રોડ ઉપર પટકાતાં તેને માથાના ભાગે ગંભીર ઇજાઓ પહોંચી હતી, જેમાં તેને સારવાર માટે હોસ્પિટલમાં ખસેડવામાં આવ્યો હતો. 21 સપ્ટેમ્બરના રોજ સિવિલ હોસ્પિટલમાં સારવાર દરમ્યાન બીકેશનું મોત થયું હતું. વટવા જીઆઇડીસી પોલીસે અકસ્માત મોતનો ગુનો દાખલ કરીને તપાસ ટ્રાફિક જે ડિવિઝન પોલીસ સ્ટેશનને મોકલી આપી હતી.